 Waxay soo laafyootaba in cabaara dabadeed waxay ag timid oo ay dhinaca kale ka soo istaagtay geedkii ay ku ballan sanaayeen iyada iyo subeer ka dibna bariido qurux badan inta ay is dhaafsadeen ayey goobtii ay isku salaameen uga wada dhaqaaqeen jihada bari oo ah halkii ay markii hore u socotay Salma, sidii aynu horeba u soo sheegnay Subeer waa wiil aftahan ah, balse cabaar dhan ayaan wax hadal ahi ka soo bixin, waayo dareenkiisa ayaa tashi ku maqnaa, isaga oo is waydiinayey, halkii uu arrintaa ka geli lahaa iyo wixii uu Salma ku odhan lahaa balse wuxuu ciftaba markii dambe ayuu si dareen leh oo ay gacaltooyo badani ka muuqato u yidhi: walaal arrinkaan kuu doonayey anigoo kuu sheegi doona horta aan si fiican isugu kaa sheego ilayn dukaanka ayuun baad igu aragtaye, aqoon kaleba waxaa laga yaabaa inaadan ii lahayne. 